હિંમતનગરઃ પંથકની ઈડર તાલુકાના કડિયાદરા  શાળાના આચાર્યએ દારૂનો નશો કરીને ૧૩થી ૧૪ વિદ્યાર્થીઓને માર માર્યો હતો જેથી તમામને નજીકમાં આવેલા ચોરીવાડ સારવાર કેન્દ્રમાં ખસેડવામાં આવ્યા છે. ધો. ૬ની વિદ્યાર્થિનીઓને સોટી વડે માર માર્યો હોવાનો ખુદ લેખિતમાં ફરિયાદ કરતાં કેળવણી મંડળના હોદેદારો અને વાલીઓ વચ્ચે મિટિંગ યોજાઈ હતી જેમાં આ મામલે કેળવણી મંડળ રિપોર્ટ તેયાર કરીને જિલ્લા પ્રાથમિક શિક્ષણાધિકારીને રિપોર્ટ કરીને ત્યાંથી જે સૂચના આવે તે મુજબ કાર્યવાહી કરાશેની બાંહેધરી આપતાં સમગ્ર મામલો થાળે પડયો હોવાનું પ્રસિધ્ધ થયું છે.